ທ່ານ Romney ແລະ ທ່ານ Ryan ແຍກກັນ ໂຄສະນາຫາສຽງ (ວີດິໂອ)
ທ່ານ Mitt Romney ​ແລະຜູ້ສະມັກ​ເລືອກ​ຕັ້ງ ​ເປັນ​ຮອງ​ທ່ານ ຄືຜູ້​ແທນ​ສະພາ​ຕໍ່າ ທ່ານ Paul Ryan ​​ໄດ້​ແຍກ​ກັນ​​​​ໄປ ໂຄສະນາ​ຫາ​ສຽງ ໃນ​ສອງລັດ.
ຜູ້ສະມັກເລືອກຕັ້ງປະທານາ ທິບໍດີສະຫະລັດ ຈາກພັກຣີພັບ ບລິກັນ ທ່ານ Mitt Romney ແລະຄູ່ຮ່ວມສະມັກເລືອກຕັ້ງ ເປັນຮອງທ່ານ ຄືຜູ້ແທນສະພາ ຕໍ່າ ທ່ານ Paul Ryan ໄດ້ແຍກ ກັນໄປໂຄສະນາຫາສຽງໃນວັນ ຈັນມື້ນີ້ ຢູ່ໃນສອງລັດສໍາຄັນ ທີ່ ສາມາດຕັດສິນຜົນການເລືອກ ຕັ້ງປະທານາທິບໍດີ ປີ 2012 ນີ້ໄດ້ ທ່ານ Mitt Romney ຈະໄປໂຄສະນາຫາສຽງທີ່ລັດ Florida ທາງພາກໃຕ້ ໃນຂະນະທີ່ ທ່ານ Ryan ມຸ້ງໜ້າໄປສູ່ລັດພາກກາງ IOWA ໃນວັນອາທິດວານນີ້ ທັງສອງໄດ້ພາກັນໂຄສະນາຫາສຽງ ທີ່ລັດ North Carolina ແລະລັດ Wisconsin ບ້ານຂອງທ່ານ Ryan ທັງສອງລັດນີ້ແມ່ນຖືວ່າເປັນສະໜາມລົບທີ່ສໍາຄັນຂອງ ການແຂ່ງຂັນຍາດເອົາທໍານຽບຂາວນັ້ນ ທ່ານ Romney ຫວັງວ່າ ວຽກງານຂອງທ່ານ Ryan ຢູ່ໃນລັດຖະສະພາໃນການຫາທາງ ຕັດການໃຊ້ຈ່າຍ ແລະເຮັດໃຫ້ລັດຖະບານນ້ອຍລົງນັ້ນ ຈະຊ່ວຍສ້າງກໍາລັງໃຈໃຫ້ແກ່ພື້ນຖານ ນິຍົມແນວທາງເດີມ ຂອງພັກຣີພັບບລິກັນ ທັງສອງທ່ານໄດ້ເລີ້ມອອກທໍາການໂຄສະນາຫາສຽງເປັນເວລາສີ່ວັນໃນຫລາຍໆລັດໂດຍ ທາງລົດບັສ ເມື່ອວັນເສົາຜ່ານມາ ທັນທີທີ່ທ່ານ Romney ໄດ້ປະກາດເລືອກເອົາ ຜູ້ແທນ ສະພາຕໍ່າ ອາຍຸ 42 ປີ ຄົນນີ້ ມາເປັນຜູ້ຮອງຂອງທ່ານ